**Πρόγραμμα Πρακτική Άσκηση Πανεπιστήμιου Πατρών:**

ΤΜΗΜΑ XHMIKΩΝ ΜΗΧΑΝΙΚΩΝ

Επιστημονικός Υπεύθυνος: Γεώργιος Αγγελόπουλος ([angel@upatras.gr](mailto:angel@upatras.gr) )

**Πρόσκληση Εκδήλωσης Ενδιαφέροντος ΠΡΟΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ ΓΙΑ ΠΡΑΓΜΑΤΟΠΟΙΗΣΗ ΠΡΑΚΤΙΚΗΣ ΑΣΚΗΣΗΣ Ακαδ. Έτους 21-22**

Με την παρούσα **πρώτη π**ρόσκληση εκδήλωσης ενδιαφέροντος γνωστοποιείται στους/στις φοιτητές/τριες του Τμήματος Χημικών Μηχανικών η έναρξη του Προγράμματος «**Πρακτική Άσκηση Πανεπιστημίου Πατρών: Τμήματος Χημικών Μηχανικών**» για το ακαδημαϊκό έτος 2021-2022.

Η Πρακτική Άσκηση Φοιτητών για το Τμήμα Χημικών Μηχανικών του Πανεπιστημίου Πατρών προβλέπει ότι κατά το έτος **2021-2022**, θα έχουν τη δυνατότητα συμμετοχής εβδομήντα πέντε (75) φοιτητές/τριες, οι οποίοι θα απασχοληθούν για διάστημα δύο μηνών (2) κατά τη θερινή περίοδο (Ιούλιος & Αύγουστος) με συμβολική αμοιβή (250 € το μήνα) και ασφάλεια (1% κατά κινδύνου), σε δημόσιους ή ιδιωτικούς φορείς.

Προτεραιότητα έχουν οι φοιτητές του 4ου έτους (μάθημα επιλογής Β' ομάδας, κωδικός CHM\_898)  και εν συνεχεία οι φοιτητές του 5ου έτους. Για τους φοιτητές του 5ου έτους το μάθημα δεν  θα συνυπολογιστεί στο βαθμό πτυχίου, αλλά θα γίνει αναφορά πραγματοποίησης της Πρακτικής Άσκησης στην Αναλυτική Βαθμολογία Διπλωματούχου.

Η περίοδος της πρώτης εκδήλωσης ενδιαφέροντος των φοιτητών/τριων ξεκινάει από την **Πέμπτη 03/03/2022** και ολοκληρώνεται την **Τρίτη στις 08/03/2022**.

Παρακαλούμε τους φοιτητές/τριες που ενδιαφέρονται να πραγματοποιήσουν Πρακτική Άσκηση, να αποστείλουν αρχικά τα εξής στοιχεία:

|  |  |
| --- | --- |
| **ΟΝΟΜΑΤΕΠΩΝΥΜΟ** |  |
| **ΕΤΟΣ ΣΠΟΥΔΩΝ** |  |
| **ΑΡΙΘΜΟΣ ΜΗΤΡΩΟΥ ΦΟΙΤΗΤΗ** |  |
| **ΗΛΕΚΤΡΟΝΙΚΟ ΤΑΧΥΔΡΟΜΕΙΟ** |  |
| **ΚΙΝΗΤΟ ΤΗΛΕΦΩΝΟ** |  |

στην ηλεκτρονική διεύθυνση [angel@upatras.gr](mailto:angel@upatras.gr) με κοινοποίηση στο [stamatiou@chemeng.upatras.gr](mailto:stamatiou@chemeng.upatras.gr)

Για οποιαδήποτε διευκρίνιση παρακαλώ υποβάλλετε ερωτήματα στις ανωτέρω διευθύνσεις.

Ο ΔΙΔΑΣΚΩΝ

Γ.Ν.ΑΓΓΕΛΟΠΟΥΛΟΣ